ट्रॉय (फ़िल्म)
ट्रॉय २००४ की एक ऐतिहासिक युद्ध ड्रामा फिल्म है। वुल्फगैंग पीटरसन द्वारा निर्देशित और डेविड बेनिओफ द्वारा लिखित इस फिल्म में ब्रैड पिट, एरिक बाना और ऑरलैंडो ब्लूम समेत कलाकारों की एक विशाल टुकड़ी ने अभिनय किया है। यह होमर के इलियाड पर शिथिल रूप से आधारित है; फ़िल्म में एक दशक तक चले ट्रोजन युद्ध की पूरी कहानी को संक्षेप में कुछ हफ़्तों के काल में सीमित कर दर्शाया गया है। फिल्म में अकिलीज़ अपने मायरमिड योद्धाओं का नेतृत्व करते हुए शेष ग्रीक सेना के साथ ऐतिहासिक शहर ट्रॉय पर हमला करता है, जिसकी रक्षा हेक्टर की ट्रोजन सेना कर रही थी। ट्रॉय ने दुनिया भर में ४९७ मिलियन डॉलर से अधिक की कमाई की, और इस कारण यह कुछ समय तक बॉक्स ऑफिस पर सर्वाधिक कमाई करने वाली फ़िल्मों की सूची में ६०वें स्थान पर रही। फिल्म ने सर्वश्रेष्ठ कॉस्ट्यूम डिज़ाइन के लिए अकादमी पुरस्कार का नामांकन प्राप्त किया और यह २००४ की आठवीं सर्वाधिक कमाई वाली फिल्म थी।